 24 ታሕሳስ 2020 ኣብ ኢትዮጵያ ክልል ቤኒሻንጉል-ጉሙዝ ዞባ መተከል ናብ ሮቡዕ ኣብ ዘውግሐ ለይቲ ኣብ ልዕሊ ሰለማውያን ሰባት ብዝተፈጸመ መጥቃዕቲ ልዕሊ 100 ሰባት ከምዝተቐተሉ ትካላት ሰብኣዊ መሰላት ኣረጋጊጾም ኣለዉ ቢቢሲ ዘዘራረቦም ሰብ ሞያ ሕክምና ቀዳማይ ደረጃ ሆስፒታል ቡለን በዚ መጥቃዕቲ ጉድኣት ካብ መንጎ ዝበጽሖም ብጥይትን ብማኒግን ዝተወቕዑን ብበሊሕ ነገር ዝወግኡን ልዕሊ 30 ሰባት ሕክምና ይግበረሎም ከምዘሎ ተዛሪቦም ሓለፊ ኮምኒከሽን እቲ ክልል ኣቶ መለሰ በየነ ዛጊድ ቁጽሪ መወትቲ እንተዘይነጸረኳ ብዙሓት ከምዘተጎድኡ እዩ ዝገልጽ ኣቶ መለሰ ሰላምቲ ዞባ ኣብ ምዝራግ ኢድ ኣለዎም ተባሂሎም ዝተጠርጠሩን ሓላፊነቶም ብግቡእ ዘይተዋጽኡን ሸውዓተ ኣባላት ኣመራርሓ እቲ ክልል ኣብ ቀይዲ ምእታዎም ተዛሪቡ ኣሎ ኣብታ ትማሊ ንጎሆ መጥቃዕቲ ዝተፈጸመላ ቀበሌ በኩጂ ጥቓኣ እትርከብ ዶቢ ኣብ ዝተብሃለት ቀበሌ ንኣጋ ምሸቱ ካልኦት ሓሙሽተ ሰባት ከምዝተቐትሉ ነበርቲ ንቢቢሲ ከምዝገለጹን እቲ ሓላፊ ኮምኒኬሽን ብዛዕብኡ ከምዝሰምዐ ይኹንምበር ዝተጻረየ ሓበሬታ ከምዘይብሉ ይዛረብ መዕለቢ ዘይረኸበ መጥቃዕቲ ዞባ መተከልን ስግኣት ነበርትን ኣብ ቤንሻንጉል ጉሙዝ ዞባ መተከል ብዝተፈጸመ መጥቃዕቲ ልዕሊ 100 ሰባት ከምዝተቐተሉ ትካላት ሰብኣዊ መሰላት ገሊጸን ኣርባዕተ ወረዳታት እቲ ዞባ ካብ መስከረም 14 ቀን 2013 ዓ.ም ብኣቆጻጽራ ኢትዮጵያ ጀሚሩ ብኮማንድ ፖስት ክመሓደር ብዝተወሰነ መሰረት ጸጥታ ናይ ምኽባር ሓላፍነት ፌዴራል መንግስቲ ከምዝተረከበ ይፍለጥ እተን ኣብ ትሕቲ ኮማንድ ፖስት ኮይነን ክመሓደራ ዝተወሰና 4 ወረዳታት ወረዳ ዳንጉር ወምበራ ቡለንን ጉባን እየን መስካሕኽሒ መጥቃዕቲ ዝተፈጸመላ በኩጂ ኮሚሽን ሰብኣዊ መሰላት ኢትዮጵያ ኣብ ዝሃቦ መግለጺ እዚ መጥቃዕቲ ኣብቲ ክልል ሰብኣዊ መሰላት ኣዝዩ ይጠሓስ ከምዘሎ ዘርኢ እዩ ኢሉ ኣምነስቲ ኢንተርናሽናል ብወገኑ ኣብ ቤንሻንጉል ጉሙዝ ዝተቐተሉ ሰባት ኣመልኪቱ ኣብ ዘውጽኦ መግለጺ ኣዝዩ ዘስካሕክሕ ቅትለት እዩ ኣብቲ ክልል ዝነብሩ ኣምሓሩ ኦሮሞን ሺናን ዒላማ ዝገበረ ድማዩኢሉዎ እቲ ጉጅለ ብምስዓብ መንግስቲ ነዚ ኣብ ብሄር ዕላማ ዝገበረ ምቅትታል ቀልጡፉ ደው ከብሎ ከምዘለዎ ዘርኢ እዩ ኢሉ ኣብ ቤኒሻንጉል-ጉሙዝ ዞባ መተከል ብርክት ዝበሉ ሰባት ከምዝተቐትሉ ተገሊጹ ቀበሌ በኩጂ ካብታ መንበሪ እታ ወረዳ ዝኾነት ከተማ ቡለን 90 ኪሎመሜትሮ ርሒቓ እትርከብ ኮይና ተወለድቲ ሺናሻ ኦሮሞን ኣምሓራን ይርክቡላ ቀዳማይ ሚኒሰተር ኣብዪ ኣሕመድ ብዛዕባ እቲ ቅትለት ኣመልኪቱ ኣብ ትዊተር ኣብ ዝጸሓፎ መግለጺ ኣብ ክልል ቤንሻንጉል ዞባ መተከል ዝፍጸም ዘሎ ጭፍጨፋ ኣዝዩ ዘሕዝንዩ ኣብ ልዕሊ ወገንና ዝተፈጸመ ዘይስብኣዊ ተግባራት ኣዚና ኢና ሓዚንና ነቲ ጸገም ብዝተፈላለየ መንገዲ ንምፍትሑ ዝገበርናዮ ጻዕሪ ክንድቲ ዘድሊ ውጽኢት ከምጽእ ኣይከኣለን ኢሉ ኣብዪ ኣሕመድ ምስ ሚኒሰተር ሰላም ሙፈሪያት ካሚል ኢታማጆር ሹም ጄኔራል ብርሃኑ ጁላ ፕረዚደንት እቲ ክልል ኣቶ ኣሻድሊ ሓሰንን ካልኦት ሰበ ስልጣንን ብምዃን ብሰሉስ ምስ ነበርቲ እቲ ከባቢ ዘተ ምክያዱ ዝዝከር እዩ ኣብታ ቀበሌ እዚ መጥቃዕቲ ዝተፈጸመ ኣብ ጽባሕ እቲ ዘተ እዩ ዝኸውን ዘሎ ዝቐደሙ መጥቃዕቲታት ኣብ ዞባ መተከል ነበርቲ እቲ ከባቢ ከምዝብልዎ ቋቚመን 2012 ዓም መስከረም 2020 ጀሚሩ ዛጊድ ሰለስተ ዓበይቲ መጥቃዕቲታት ከምዝተፈጸሙ ይዛረቡ ብዚ ምኽንያት ኣብ ልዕሊ ንጹሃን ዜጋተት ጉድኣት በጺሑ ብዙሓት ህይወቶም ሓሊፉ ንብረት ዓንዩ ከምኡወን ብዙሓት ገዘኦምን ቤት ንብረቶምን ገዲፎም ክመዛበሉ ምኽንያት ኮይኑ ኣብ ዝተፈላለዩ እዋናት ኮሚሽን ሰብኣዊ መሰላት ኢትዮጵያ ኣብ ክልል ቤንሻንጉል ጉሙዝ ገለ ከባብታት ዘጋጥም ዝነበረ ምዝራግ ሰላም ከመዘሻቕሎ ገሊጹ ነይሩ እዩ እቲ ኮሚሽን ካብ ቋቒመን 1 2012 ጀሚሩ ክሳብ መስከረም 3 2013 ዓም ክልተ መጥቃዕትታት ከምዘጋጠሙ ካብቲ መንግስቲ እቲ ክልል ኣረጋጊጹ ነይሩ 15 መስከረም 2013 ዓም ብኣቆጻጽራ ኢትዮጵያ ሰዓት 11 ከባቢ ኣብ ዞባ መተከል ወረዳ ዳንጉር ከተማ ማንቡከ በንገንዝ ኣብ ዝተብሃለ ሩባ ከባቢ ብዝተኸፍተ ተኹሲ ናይ 15 ሰባት ህይወት ከምዝሓለፈ እቲ ኮሚሽን ኣብ መግለጺኡ ሓቢሩ ነይሩ 5 ሕዳር 2013 ድማ ኣብ ወረዳ ደባጤ ካብ ወንበራ ናብ ቻድኒ እናተጓዕዘ ኣብ ልዐዕሊ ዝነበረ ናይ ህዝቢ መጓዓዝያ ኣውቶቡስ ብዝተፈጸመ መጥቃዕቲ ልዕሊ 30 ሰባት ከምዝሞቱ ይዝከር ኣብቲ እዋን ዋና ኮሚሽነር ኮሚሽን ሰብኣዊ መሰላት ኢትዮጵያ እቲ መጥቃዕቲ ካብ ግዜ ናብ ግዜ ከቢድ ህይወት የኽፍል ኣሎ ብምባል ሓይልታት ጸጥታ መንግስቲ ኣትሪሮም ክሰርሑ ተማሕጺኑ ነይሩ ሳልሳይ መጥቃዕቲ እዚ ትማሊ 13 ታሕሳስ ዘጋጠመን ቢቢሲ ካብ ነበርቲ ከምዝረጋገጾ ልዕሊ 100 ክሳብ 120 ሰባት ህይወቶም ዝሰኣንሉን እዩ ካብዚ ወጻኢ ቢቢሲ ብዝገበሮ ናይ ዝተፈላለዩ ሓበሬታታት ምጽራይ ካብ ወርሒ መስከረም ጀሚሩ ኣብቲ ከባቢ ልዕሊ 20 ግዜ መጥቃዕቲታት ጎንጺታት ከምዝተኸስቱ እዩ ዘርኢ ስለምንታይ እዩ ኣብቲ ክልል ዘላቒ ሰላም ምምጻእ ዘይተኽኣለ? 